Anne Hathaway på Instragram: Gravid igjen
Anne Hathaway (36) er gravid med sitt andre barn, annonserer hun på Instagram til sine 1,45 millioner følgere. Hun og ektemannen Adam Shulman (38) har allerede sønnen Jonathan Rosebanks Shulman, som ble født i mars 2016. Nå er altså paret gravide igjen. – Det er ikke for en film, skriver Hathaway fleipete i innlegget på Instagram før hun fortsetter: – All tull til side, for alle som går gjennom infertilitet og unnfangelse-helvete, vær så snill å vite at det ikke var en lett vei til noen av svangerskapene mine. Sender dere ekstra kjærlighet. På bildet poserer Hathaway foran et speil, hvor den gravide magen tydelig synes under en hvit singlet. Hathaway er kjent fra en rekke filmer, slik som «Ocean’s 8», «The Devil Wears Prada» og «Love and Other Drugs». Ifølge People har Hathaway vært gift med ektemannen Adam Shulman siden 2012. Etter paret fikk sitt første barn i mars skal hun ha sagt på The Late Late Show at hun gjennom det første svangerskapet ble en god løgner. – Fordi folk kunne komme bort og ha så gode intensjoner, men spurte sånn: «Vet du hvilket kjønn du får?» og jeg bare: «Hmm. Nei». Så jeg ga helt gal informasjon, skal hun ha sagt på talkshowet etter sin første fødsel.
Filmstjernen annonserte graviditeten på Instagram onsdag, hvor hun også antyder å ha hatt infertilitet-trøbbel.